**Eugen Rochko** (s. 22. tammikuuta 1993) on saksalainen tietotekniikan asiantuntija, ohjelmoija ja hakkeri. Hän aloitti Mastodon-ohjelmistopaketin kehittämisen vuonna 2016, jonka kehitystä johtaa yhä. Hän asuu Jenassa, Thüringenissä ja työskentelee kokopäiväisesti Mastodon gGmbH:n alla Mastodon-ohjelmiston sekä ohjelmistoa käyttävän MastodonSocial-yhteisöpalvelun parissa.

Elämä
-----

Rochko asui Venäjällä, josta muutti 11 vuotiaana Saksaan. Nuoruudessaan Rochko oli aktiivinen sellaisissa palveluissa kuin MySpace, SchülerVZ, Facebook, Twitter ja ICQ. Myöhemmin Rochko ymmärsi, että tarvitaan jotain pysyvämpää, koska oli turhautunut aikaisempiin palveluihin, joita oli useita ja jotka vaihtuivat jatkuvasti.

High Schoolissa*selvennä* Rochkolla oli nettiohjelmoijakavereita, jotka olivat Identi.ca-yhteisöpalvelussa, joka sai Rochkon tarkastamaan sen. Identi.ca on federoiva yhteisöpalvelu. Lyhyesti, federoinnilla tarkoitetaan palvelun yhteentoimivuutta muiden samaa protokollaa tukevien palveluiden kanssa.*lähde?* Esimerkiksi voit lähettää sähköpostia eri sähköpostipalveluiden välillä. Aikoinaan hänellä oli myös kustomoitu foorumi, johon yritti tehdä federointi uudistuksen. Se ei kuitenkaan onnistunut, sillä hän oli tuolloin kokematon. Vaikka federoitu foorumi ei toteutunut ja federointi jäi vuosiksi; Rohkolle jäi ajatus, ettei yhteisö- ja kommunkointipalveluiden pitäisi olla niin sanottuja *aidattuja puutarhoja*. Federoitua foorumia varten hän hankki zeonfederated.com-domainin, joka on yhä käytössä hänen henkilökohtaisena domainina.

### Mastodon ja MastodonSocial

*Katso myös: Mastodon (ohjelmisto)#Historia ja MastodonSocial#Historia*
Mastodon-ohjelmiston logo.
Mastodon-ohjelmiston maskotti.
Vuonna 2016 Rochko alkoi kehittää Mastodon-ohjelmistopakettia. Hän julkaisi sen lokakuun alussa 2016, suoritettuaan tietojenkäsittelytieteen kandidaatin tutkinnon Jenan yliopistossa. Ohjelmistopakettiin kuului tuolloin Mastodon-palvelinohjelmisto sekä asiakasohjelmistoksi Mastodon-Web-sovellus.*lähde?* Samana vuonna hän otti käyttöön ensimmäisen ohjelmistopaketin komponentteja käyttävän yhteisöpalvelun, MastodonSocialin. Hän oli aluksi miettinyt, että osallistuisi GNU Social -palvelinohjelmiston kehitykseen, mutta päätyi sen sijaan luomaan Mastodonin tyhjästä.

Vuonna 2017 Mastodon-ohjelmistopaketin komponenteissa siirrytiin ActivityPub-protokollaan säilyttäen aiemmin käytetyn OStatus-protokollan tuki väliaikaisesti. OStatus-tuki poistettiin asteittain myöhemmin. Modernimpi ActivityPub-protokolla oli merkittävä parannus Mastodon-ohjelmistopakettiin ja vakiinnutti paikkansa muissakin vastaavissa ohjelmistoissa. Myös Rochko piti ActivityPubia tulevaisuuden protokollana.

Vuonna 2021 Rochko perusti Mastodon-projektin taakse yleishyödyllisen osakeyhtiön, Mastodon gGmbH:n. Kehitystä jatketaan organisaation alla ja se toimii projektin oikeushenkilönä. Lisäksi aiemmin Rochkon omistamat MastodonSocial ja MastodonOnline-yhteisöpalvelut siirretiin organisaation omistukseen. Rochko on tästä alkaen työskennellyt organisaation työntekijänä.

Vuosina 2021-2022 Mastodon-ohjelmistopakettiin lisättiin komponenteiksi iOS ja Android-asiakasohjelmat.

Lähteet
-------

1. 1 2 3  Sasha Lekach: The coder who built Mastodon is 24, fiercely independent, and doesn’t care about money *Mashable*.  7.4.2017. Viitattu 22.5.2022. (englanniksi)
2. 1 2  Eugen Rochko – Chief Executive Officer – Mastodon | LinkedIn *LinkedIn*. Viitattu 22.5.2022. [vanhentunut linkki]
3. ↑  Join the federation?! Mastodon awaits... with Eugen Rochko (The Changelog #315) *Changelog*. Viitattu 11.11.2022. (englanniksi)
4. 1 2 3 4 5  Sean Tilley: One Mammoth of a Job: An Interview with Eugen Rochko of Mastodon *We Distribute*.  9.7.2018. Viitattu 22.5.2022. (englanniksi)
5. ↑  Condé Nast: Chi è Eugen Rochko, l'uomo che voleva ridare potere agli utenti dei social network *Wired Italia*.  13.1.2022. Viitattu 22.5.2022. (italiaksi)
6. ↑  Release v1.6.0 · mastodon/mastodon *GitHub*. Viitattu 22.5.2022. (englanniksi)
7. ↑  Release v2.0.0 · mastodon/mastodon *GitHub*. Viitattu 22.5.2022. (englanniksi)
8. ↑  Release v3.0.0 · mastodon/mastodon *GitHub*. Viitattu 22.5.2022. (englanniksi)
9. ↑  Remove OStatus-related code · Issue #10740 · mastodon/mastodon *GitHub*. Viitattu 22.5.2022. (englanniksi)
10. ↑  Why ActivityPub is the future *Official Mastodon Blog*. Viitattu 22.5.2022. (englanniksi)
11. ↑  Mastodon now a non-profit organisation *Official Mastodon Blog*. Viitattu 22.5.2022. (englanniksi)
12. ↑  Developing an official iOS app for Mastodon *Official Mastodon Blog*. Viitattu 22.5.2022. (englanniksi)
13. ↑  Official Mastodon for Android app is coming soon *Official Mastodon Blog*. Viitattu 22.5.2022. (englanniksi)
14. ↑  Official apps now available for iOS and Android *Official Mastodon Blog*. Viitattu 22.5.2022. (englanniksi)
15. ↑  Adi Robertson: Mastodon now has an official iPhone app *The Verge*.  30.7.2021. Viitattu 22.5.2022. (englanniksi)
16. ↑  Twitter alternative Mastodon now has an official Android app *XDA*.  19.4.2022. Viitattu 22.5.2022. (englanniksi)

Aiheesta muualla
----------------

Lisätietoja aiheesta**Eugen Rochko**Wikipedian sisarhankkeissa

* Rochkon verkkosivu
* @Gargon@mastodon.social

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |